
Nároky týkajúce sa zodpovednosti za produkt, ručenia a záruky poskytnuté spoločnosťou MSA týkajúce sa produktu prestávajú platiť, ak sa nepoužíva, neopravuje alebo neudržiava v súlade s pokynmi v tomto návode.
Tento ochranný prostriedok chráni používateľa pred vdychovaním škodlivých častíc. Výber a používanie produktu je zodpovednosťou príslušného operátora. Spoločnosť MSA odmieta zodpovednosť v prípadoch, kedy sa produkt použil neprimerane alebo na iné než určené účely.
Ochranná pomôcka opísaná v tomto návode je v súlade so smernicou 89/686 EHS resp. nariadením (EÚ) 2016/425. Test prototypu vykonal inštitút:
- Centralny Instytut Ochrony Pracy, CIOP, ul. Czerniakowska 16, 00-701 Varšava, Poľsko, Ref č. 1437.
Vyhlásenie o zhode možno nájsť na nasledujúcom odkaze:
https://MSAsafety.com/DoC
POŽIADAVKY SPOJENÉ S POUŽÍVANÍM
Používateľ sa musí dobre oboznámiť s použitím a zaobchádzaním s filtračnými polomaskami. Filtračná polomaska sa môže použiť iba v prípade, že sú splnené všetky nasledujúce predpoklady *):
· Musí byť známy typ a koncentrácia škodlivých častíc v okolitom ovzduší tak, aby bolo možné používať polomasku na filtrovanie častíc v súlade s charakteristikou č. 2.
· Polomasky nezabraňujú vdýchnutiu plynov, výparov a rozpúšťadiel v náteroch.
· Nesmú sa používať v nevetraných stiesnených priestoroch (nádrže, šachty, kanály atď.).
· Množstvo kyslíka v okolitom ovzduší musí byť najmenej 17 obj. %.
Upozornenie!
Ak sa dýchanie sťaží natoľko, že je nepohodlné, masku musíte vymeniť. Maximálne trvanie používania je 8 hodín počas jednej pracovnej zmeny.
Nepoužívať v prípade problémov s dýchaním.
Akákoľvek úprava alebo oprava tohto výrobku je zakázaná.
VÝBER A POUŽITIE
V nasledujúcich tabuľkách sú uvedené všetky dostupné filtračné polomasky vyhotovené v súlade s normou EN 149: 2001 + A1: 2009. Každá filtračná polomaska je označená normou EN a triedou.
V prípade pochybností o výbere a použití odporúčame použitie alternatívnych produktov ako sú polomasky, celotvárové masky alebo elektricky poháňané zariadenia na čistenie vzduchu s filtrami častíc.
Nasledujúce polomasky sú navrhnuté v súlade s normou EN149: 2001 + A1: 2009. Sú určené na použitie proti pevným a tekutým aerosólom a sú odolné voči upchatiu (test upchatia pomocou aerosólu obsahujúceho dolomit). Ďalšie označenie písmenami NR (nepoužiteľné opakovane) znamená, že boli vykonané ďalšie testy podľa normy EN143:2000/A1:2006 na overenie toho, že filtračná polomaska nevyhovuje používaniu na viac než jednu zmenu.

	Model
	Trieda
	Kat. č.
	Prípustná hraničná hodnota

	AIRFIT
	FFP1
	GA58224251
	4-krát

	AIRFIT V
	FFP1
	GA58224278
	4-krát

	AIRFIT
	FFP2
	GA58224286
	10-krát

	AIRFIT V
	FFP2
	GA58224294
	10-krát

	AIRFIT V
	FFP3
	GA58224308
	50-krát


Upozornenie!
Nepoužívajte masky triedy FFP1D na ochranu pred karcinogénnymi a rádioaktívnymi látkami alebo vzduchom prenosnými biologickými látkami v rizikovej skupine 2 a 3 a pred enzýmami.
Nepoužívajte ochranné rúška triedy FFP2D na ochranu proti rádioaktívnym látkam alebo vzduchom prenosným biologickým látkam v rizikovej skupine 3 a proti enzýmom.
Zariadenia by sa nemali používať v potenciálne výbušnom prostredí.
POUŽITIE
Pred použitím skontrolujte, či nie je viditeľne poškodené alebo či nie je znečistená časť určená na dýchanie. Poškodené alebo znečistené masky nepoužívajte.
· Chyťte masku do ruky, pričom potiahnite upevňovací prúžok smerom nadol (obr. 1).
· Priložte si masku pod bradu a upevnite na nos (obr. 2).
· Horný hlavový popruh pretiahnite cez hlavu a upevnite ho na zadnej strane hlavy. Spodný popruh prevlečte cez hlavu a upevnite ho na zátylku (obr.3).
· Prispôsobte rúško obidvoma rukami vášmu tvaru nosa. Skontrolujte pozorne, či rúško prilieha tesne na vašu tvár pomocou dlaní oboch rúk a hlboko sa nadýchnite. V polomaske musíte cítiť podtlak. V prípade potreby musíte pozmeniť polohu masky a zopakovať test. Ak nie je možné masku utesniť (napr. užívateľ má bradu, kotlety alebo hlboké jazvy v mieste utesnenia), nesmiete vstupovať do priestoru so škodlivým ovzduším! (obr. 4)
SKLADOVANIE
Polomasky v továrenskom balení môžu byť uskladnené bez údržby až do dátumu vyznačeného na obale pri dodržaní maximálnej vlhkosti a teploty skladovania.
- dátum exspirácie je uvedený na obale 
- maximálna (relatívna) vlhkosť je 90 % 
- skladovacia teplota je v rozsahu -20 °C až +40 °C
*) Musia sa dodržiavať príslušné vnútroštátne predpisy.

Koniec skladovateľnosti/rok a mesiac
Pozrite si informácie poskytnuté výrobcom
Teplotný rozsah počas skladovania
Maximálna vlhkosť počas skladovania

